אתה מוזמן לשאול, להציע ולכתוב בפורום על כל נושא הקשור לציור.
הציירת סמדר כץ תענה לשאלות שידרשו מענה מקצועי.
חבר הפורום - מוזמן לקורסי ציור פורטרט ונוף, רישום, שמן ואקווארל. לחץ לפרטים.
התקשרי אלי, ספרי לי על עצמך, על נסיונך בציור, על הדברים החשובים לך בציור, כדי שאוכל להציע לך אפשרויות להתקדם ולהתפתח המתאימות לך.
כמה שכבות לכה צריך לשים על ציור באקריליק על עץ?
האם מותר לכסות את הציור בניילון/ פצפצים לאחר הייבוש?
אם הציור בעל טקסטורה חלקה - עדיף ורניש העשוי למריחה במברשת. הציור בשכיבה, ללא אבק, מברשת נקייה לחלוטין, 3 שכבות דקות ומהירות, יבוש בין שכבה לשכבה.
אם הציור בעל טקסטורה עבה ובולטת, השתמשי בוורניש ספריי. גם הוא ב-3 שכבות מהירות.
הגנה על הציור באמצעות יריעת ניילון: אינני יודעת אם היא טובה לטווח ארוך. אנסה לברר זאת עבורך.
יש לי ציורי אקריליק על בד , בד"כ אני מורחת לק אקריליק מבריק אך נשארים אזורים שהם אינם מבריקים ואזורים שנהיה כמן שלולית לק - המראה לא ניראה אחיד למרות שאני מורחת בשכבה אחידה .
האם יש דרך או שיטה למריחת לק אקריליק כך שיצא אחיד ? האם יש חומר נוסף חוץ מלק ע"מ שהתמונה תהיה בגימור מבריק ?
טרם נתקלתי בבעיה אותה את מתארת. אנסה למצוא את התשובה / הפתרון אצל היצרנים, ואחזור אליך. האם מרחת באמצעות מכחול/מברשת? כתבי לי כאן גם את שם החומר בו השתמשת ושם היצרן.
אני כרגע מציירת פורטרטים של נשים ממוצא אתיופי.
אני מבצעת את הפורטרטים בחמישה שלבים כמו שלימדת אותי.
רציתי לדעת את ההרכב של הצבעים לאדם כהה עור?
אפשרות אחת: חום רו-אמבר + אדום סקרלט או אליזרין. זה יתן לך גווני חום-סגלגל.
אפשרות נוספת: חום ברנט-אמבר + אדום כנ"ל או לייט-רד. זה יתן לך גווני חום-אדמדם.
ראיתי עליו כתבה בעיתון ידיעות ומאז אני מחפשת עבודות שלו ..
רציתי לדעת האם יש פעולות שנדרש לבצע טרם מסגור ציור פחם, על מנת לשמרו, פרט לריסוס ספריי פיקסטיב על הציור.
אם ריססת ספריי פיקסטיב עשית את הדרוש מצידך.
כעת נותר להקפיד על מסגרת נכונה.
אם את רוצה באמת לשמור על רישומי הפחם שלך, בקשי מהממסגר לעשות את ה"פספרטו" מקרטון נטול-חומצה, וגם להשתמש לאחורי הציור בקרטון נטול חומצה. זה יעלה מעט יותר אך יגן על הרישומים שלך. אם לא עושים כך, הקרטון הצמוד לציור יצהיב וישחים במהלך השנים, ויכתים גם את נייר הציור עצמו.
הדבר נכון גם לרישומי עיפרון ולציורי פסטל ואקווארל. אקווארל אינו זקוק לפיקסטיב כמו העפרונות והגירים, אך זקוק אף הוא לנייר נטול-חומצה.
שקלי גם אם רצונך בזכוכית מט למסגרת. היא יקרה יותר, אך מונעת את הברק המפריע לראות את הציור.
לכל אורך הציור.
אשמח מאוד אם תוכלי לומר לי איך ניתן ליישר את הקמט מבלי לפגוע בציור.
אין לי לצערי עצה טובה לתת לך. כאשר תתני את הציור המגולגל לאיש מקצוע, למתיחה על מסגרת מחדש, אם הוא ימתח היטב יתכן שהקמט יתיישר. אנא אל תסירי שוב ציור שמן מהמסגרת ואל תגלגלי, גם לא כדי לשלוח לחו"ל. זה פוגע מאד בציור.
להבא הצמידי לציורים על מסגרת משני צידיהם לוחות דיקט או קרטון עבה, וכך תעבירי אותם.
ואדום מכל סוג.
יותר מן הנייפלס, פחות מהצהוב, עוד פחות מהאדום.
ערבב ונסה שוב ושוב, בדוק על הקנווס, עד שתגיע ליחס הנכון בין השלושה.
שלום לכולם מעוניין להיות מודל עירום.
שלום, יש לי מודל של תנשמת או אוח שעשויה מקרטון כנראה, הוספתי לה עיניים ומקור, אני מחפש צייר חובב שימשיך לצבוע אותה ולתת למודל חיים. הגודל הוא 12 סמ' על 7 סמ'. ברור שאשלם עבור הצביעה. בתודה, בני.
אם כן צור קשר. גם אם יש לך עוד דברים בסגנון הזה.
מכירת ציורים מקוריים באינטרנט.
אינני מכירה אותם מקרוב, כך שאינני יכולה להמליץ. אך עשי מחקר קטן - הכנסי ובדקי את רמת הציורים המוצעים, טווח המחירים, העמלה של האתר על מכירה, וכל פרט נוסף. השתדלי גם לדבר עם בעל האתר ולהתרשם מרצינותו והגינותו.
שלום לגולשי הפורום.
צייר מבקש לשכור חדר בת"א לשימוש חלקי כסטודיו, חצי יום בשבוע. אנא השאירו כאן תשובה עם אימייל או טלפון.
מאד לא רצוי להוסיף קווים בטוש או לורד לסוגיהם על ציור שמן.
ללא ספק, אחרי אימון קצר תוכלי לעשות קוים דקים ויפים במכחול דק מאד, בעל שיער יציב, לא מפוזר ולא רך מדי. הנוח ביותר - בצידו של מכחול שטוח.
אני רוצה לצייר על קנבס ציור לחדרי ילדים.
עם אילו צבעים מומלץ לצייר? מה נשמר ונראה הכי טוב?
התחילי בתכנון הציור: סקיצה צבעונית מדוייקת למדי על נייר, עם צבעי עיפרון. אח"כ עברי לקנווס עם אקריליק.
כל סוגי הצבעים נשמרים היטב אם הציור אינו חשוף לשמש או ללחות.
שמן נראה הכי טוב אך חייבים ללמוד את הטכניקה. אקריליק פשוט יותר לציור.
היי אני רוצה לפתוח חוג לאומנות לקבוצות קטנות של ילדים .
איך עושים את החישוב ומה צריך לעשות ?
לא ציינת את גילם המשוער של הילדים, כך שקשה לי לייעץ. בני 5-6 צריכים כמובן גישה שונה מגילאי 10-12.
החזיקי בחדר המיועד, ספריה עשירה ומעניינת של ספרי אמנות, בעיקר קלאסיים (רנסאנס ובארוק), וגם ספרי קומיקס, כדי שהילדים יוכלו להתבונן בכל עת ולקבל השראה (לא כדי להעתיק ציורים!).
טושים שחורים וצבעוניים, גירי שמן, צבעי גואש במיכלי פלסטיק, מכחולים בגדלים שונים, ניירות לבנים קטנים לטושים וגירים, וגדולים ועבים לצבעי גואש. קני חומרים באיכות טובה, לא מתוצרת זולה וגרועה, כדי שלא ייהרסו אחרי שימוש אחד או שניים.
הכיני מראש תכנית לנושאי ציור שונים ומעניינים עבור הילדים, בהתאם לגילם.
עשי חישוב של עלות החומרים, ועלויות אחרות אם יש לך. בררי מחירי חוגים שונים לילדים באזור שלך. קבעי מחירים המכסים את הוצאותיך, משאירים לך רווח הוגן, ותואמים למדי מחירי חוגים אחרים. אפשרי למשתתפים לשלם תחילה עבור חודש אחד בלבד, להתנסות.
היי האם תהיי מוכנה שאבוא לסטודיו שלך ותעשי ציור פורטרט שלי כשאני עירום?
היי רציתי לדעת מה הדרך הטובה ביותר להוריד את הציור מהמסגרת בלי שיישבר לי הצבע..והאם זה בעייתי לשלוח אותו מגולגל.